
Da li su ***[ilahije](https://pitajucene.com/search/Ilahije/answers/ "Pretraži odgovore o Ilahijama")*** sa muzikom zabranjene?


* 
* 
* 
* 
* 
* 
* 

 
Da li su ilahije sa muzikom zabranjene?

Ilahija je vrsta pobožne pjesme i ona je u osnovi dozvoljena, a ponekad i pohvalna. Postoje i pjesme čiji je sadržaj sporan,kao npr. pjesme koje govore o nemoralu i njemu pozivaju, pjesme koje pobuðuju ljudske strasti, pjesme koje pozivaju nekim ateističkim, sekularističkim i drugim nevjerničkim obilježjima.Takve pjesme su zabranjene.


Ako je dozvoljena pjesma ili ilahija popraćena muzikom, tada postaje zabranjena bez obzira što je tekst ispravan, jer je muzika sama po sebi zabranjena i ne postoji dozvoljena muzika, kako je neki nazivaju »duhovna ili vjerska muzika». Kur’anski i hadiski dokazi o zabranjenosti muzike su mnogobrojni, a mi ćemo navesti samo neke:


Kaže Uzvišeni Allah: »Ima ljudi koji kupuju priče za razonodu da bi, ne znajući koliki je to grijeh, sa Allahova puta odvodili.» (Lukman, 6.) Većina mufessira smatra da se ovaj ajet odnosi na pjesmu. Ibn Mes’ud, r.a., zaklinjući se, rekao je da se izraz «lehvul-hadis» (priče za razonodu) odnosi na pjesmu. Bilježe Buharija, Ahmed i drugi da je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, rekao: »U mome ummetu bit će ljudi koji će dozvoljavati blud, svilu, alkohol i muzičke instrumente.» (Buharija, Sahih, Kitabul-ešribe, 5590)


Pod riječima »dozvoljavati» misli se da će ih smatrati halalom ili da će ih tako olahko i bez ustručavanja činiti kao da su ***[halal](https://pitajucene.com/search/halal/questions/ "Pretraži pitanja o halalu")***. Oba slučaja prisutna su u našem društvu. Bilježi el-Bezzar od Enesa ibn Malika, r.a., da je Allahov Poslanik, ﷺ, rekao: »Dva glasa su prokleta i na dunjaluku i na ahiretu: glas muzike pri nekom veselju i glas jadikovanja pri nesreći.» (El-Munziri i El-Hejsemi kažu da su prenosioci ovog hadisa pouzdani.) Kada je u pitanju dozvoljena pjesma, islamski učenjaci uslovljavaju da to bude u posebnim prilikama kao što je obavljanje nekog teškog posla, na putovanju i na svadbi, a ne da ***[igra](https://pitajucene.com/search/igra/questions/ "Pretraži pitanja o igrama")*** i ***[zabava](https://pitajucene.com/search/zabava/questions/ "Pretraži pitanja o zabavi")*** i pjesma postanu naša svakodnevnica i smisao života, a kamoli, ne daj Bože, sastavni dio vjerskih obreda. Allah, opet, najbolje zna.


Odgovorio: Ribo ***[Abdulvaris](https://pitajucene.com/search/Abdulvaris/answers/ "Pretraži odgovore od mr. Abdulvaris Ribo")***


